ΓΡΑΠΤΗ ΕΡΩΤΗΣΗ E-2183/00

υποβολή: Caroline Lucas (Verts/ALE) προς την Επιτροπή

(3 Ιουλίου 2000)

Θέμα: Δια της βίας σίτιση για παραγωγή φουαγκρά

Οι μεγάλες ταλαιπωρίες πουφίστανται οι πάπιες και οι χήνες οι οποίες εκτρέφονται για παραγωγή φουαγκρά τονίσθηκαν στην έκθεση σχετικά με τις πλευρές της καλής διαβίωσης όσον αφορά τις πάπιες και τις χήνες κατά την παραγωγή φουαγκρά η οποία εγκρίθηκε στις 16 Δεκεμβρίου 1998 από την Επιστημονική Επιτροπή για την Υγεία και την Καλή Διαβίωση των Ζώων και η οποία κατέληγε ότι η δια της βίας σίτιση όπως εφαρμόζεται σήμερα είναι επιζήμια για την καλή διαβίωση των πτηνών.

Τα δια της βίας σιτιζόμενα πτηνά έχουν δείκτη θνησιμότητας 10-12ψηλότερο αυτό τα πτηνά που εκτρέφονται κανονικά και η εισαγωγή του σωλήνα σίτισης μπορεί να προκαλέσει μώλωπες ακόμη δε και διάτρηση του οισοφάγου. Η δια της βίας σίτιση έχει ως αποτέλεσμα τη διόγκωση του συκωτιού των πτηνών κατά 6-10 φορές περισσότερο από το κανονικό μέγεθος του.

Ποια σχέδια έχει η Επιτροπή για την έκδοση πρότασης οδηγίας που θα απαγορεύει τη δια της βίας σίτιση πτηνών για παραγωγή φουαγκρά ή για την εφαρμογή των συστάσεων της Επιστημονικής Επιτροπής για την Υγεία και την Καλή Διαβίωση των Ζώων σχετικά με τις πλευρές της καλής διαβίωσης όσον αφορά τις πάπιες και τις χήνες κατά την παραγωγή φουαγκρά;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-2183/00 και E-2618/00

(11 Σεπτεμβρίου 2000)

Σε ό,τι αφορά τις πάπιες και τις χήνες που εκτρέφονται για την παραγωγή φουαγκρά εγκρίθηκαν δύο συστάσεις για την προστασία τους τον Ιούνιο του 1999 στο πλαίσιο της Ευρωπαϊκής Σύμβασης για την προστασία των ζώων στα εκτροφεία. Η Επιτροπή και τα κράτη μέλη συμμετείχαν ενεργά στη διαδικασία της σύνταξης και έγκρισης των συστάσεων αυτών.

Η έκθεση που αναφέρει το αξιότιμο μέλος χρησιμοποιήθηκε ως αναφορά για την ολοκλήρωση των προαναφερόμενων συστάσεων.

Οι συστάσεις αναγνωρίζουν την ανάγκη της ομαδικής διαβίωσης των πτηνών και απαγορεύουν τη χρήση μικρών ατομικών κλουβιών που χρησιμοποιούνται σήμερα. Η απαγόρευση αυτή θα τεθεί σε ισχύ την 31η Δεκεμβρίου 2004 σε ό,τι αφορά νέες εγκαταστάσεις ή εγκαταστάσεις αντικατάστασης και την 31η Δεκεμβρίου 2010 το αργότερο σε ό,τι αφορά όλα τα είδη εγκαταστάσεων.

Οι συστάσεις καλούν επίσης για περαιτέρω έρευνα για την ανάπτυξη εναλλακτικών τεχνικών που δεν απαιτούν την διά της βίας σίτιση για την παραγωγή φουαγκρά. Συμφωνήθηκε, έως ότου νέα επιστημονικά στοιχεία σχετικά με εναλλακτικές μεθόδους καθώς και οι πτυχές τους που αφορούν την καλή διαβίωση γίνουν διαθέσιμα, η παραγωγή του φουαγκρά να πραγματοποιείται μόνον όπου αυτό αποτελεί πάγια τακτική και μόνον σύμφωνα με πρότυπα που ορίζονται από το εθνικό δίκαιο.

Η οδηγία του Συμβουλίου 98/58/ΕΚ της 20ης Ιουλίου 1998(1) προβλέπει τις βασικές αρχές για την προστασία όλων των ειδών των ζώων για εκτροφή στην Κοινότητα. Αποτελεί νομικό εργαλείο για την προετοιμασία μελλοντικών προτάσεων στον τομέα της καλής διαβίωσης των ζώων εξασφαλίζοντας την ομοιόμορφη εφαρμογή της σύμβασης του Συμβουλίου της Ευρώπης σχετικά με το ίδιο θέμα στην Κοινότητα.

Η οδηγία αφορά σήμερα τις απαιτήσεις για καλή διαβίωση των ζώων που πρέπει να εφαρμόζονται για την προστασία των ζώων που εκτρέφονται για τα διάφορα είδη παραγωγής, περιλαμβανομένης της παραγωγής φουαγκρά. Βάσει της ίδιας οδηγίας ο ιδιοκτήτης ή εκτροφέας των ζώων πρέπει να εξασφαλίζει την τήρηση ελάχιστων απαιτήσεων καλής διαβίωσης.

Εάν αυτό είναι απαραίτητο, σύμφωνα με τις διατάξεις του άρθρου 5 της οδηγίας 98/58/ΕΚ, η Επιτροπή θαποβάλει στο Συμβούλιο περαιτέρω κατάλληλες προτάσεις για την ομοιόμορφη εφαρμογή των προαναφερόμενων συστάσεων.

(1) ΕΕ L 221 της 8.8.1998.